تمت ارشفة منتديات نبع الفرات
اقرروها كلها
جنت فاتح فيس عادي مثل كل يوم دا اسولف ويه ولد اصدقائي ومشغل اغاني ,
طبعا سمعت أذان الفجر نصيت صوت الاغنية لحد ميخلص الاذان بس الغريب انو
صوت الاذان بهذه اليوم جان غريب ! ظليت مشدود لصوت الاذان وحسيت اكو شغلة
غريبة , لحد مخلص الاذان رجعت شغلت الاغنية وكملت على الفيس
, بعد ساعة سمعت صوت صرخة من الشارع بس مو أي صرخة اعلى صوت سمعته بحياتي
طلعت للشارع اركض حتى اشوف شكو , لكيت الشارع مليان ناس وكلهم مستغربين
ويباوعون للسما ومصدومين , باوعت للسماء وسألتهم شكو شبيكم !! محد يجاوب عليه
كررت السؤال اكثر من مرة لحد ما جاوبتني أمي وكالت ( ابني الشمس شرقت من الغرب
وباب التوبة انقفل ) !!! حسيت انو كل اجهزة جسمي وقفت وبعد ما اكدر اتحرك
بعد ماسمعت هاي الكلمة ! ظليت اركض ما اعرف شنو دا اسوي والناس كلها
تركض مثل المجانين وميعرفون شنو يسوون ولا يهمهم مال ولا ابن ولا اب ولا ام
بوقتها اجه بأذاني صوت واحد , قولة تعالى
(ﻳﻮﻡ ﻳﻔﺮ ﺍﻟﻤﺮﺀ ﻣﻦ ﺍﺧﻴﻪ ﻭﺍﻣﻪ ﻭﺍﺑﻴﻪ ﻭﺻﺎﺣﺒته ﻭﺑﻨﻴﻪ لكل امرئ منهم يومئذ شئن )
........
تخيلو لو هذا صاير وياكم ؟! احنه ليش واثقين انو راح ندخل الجنة
بدون صلاة ولا اي شي يشفع النا يوم القيامة
ماطول باب التوبة مفتوح
يعني اكو امل ينصلح حالك والله يرضى عليك
ترة الوقت ديمشي حاول تعمل شي لاخرتك
أبدأ من هسه>>>>
قصه للموعظه